kardosdrur/scandi-wiki huggingface dataset:
Pangasius

Pangasius er en slægt med mere end 20 arter af mellemstore til meget store hajmaller (Pangasiidae) fra ferskvand i Syd- og Sydøstasien. De største arter i slægten, P. pangasius og P. sanitwongsei (som er kritisk truet ifølge IUCN), er blandt de største ferskvandfisk i verden med en længde på op til 3 meter. På trods af dette sælges Pangasius nogle gange som akvariefisk. Tidligere blev en anden sydøstasiatisk slægt af store hajmaller, Pangasianodon (med kun to arter), regnet for en underslægt af Pangasius, men i dag anses de for at være forskellige.

Flere Pangasius-arter er vigtige spisefisk og nogle opdrættes i fangenskab, f.eks. P. bocourti. De pangasius, der kommer til det danske marked, stammer primært fra Vietnam. Fisken vokser hurtigt, spiser alt og er derfor god til opdræt. Fisken har fast lyst kød. Pangasius kan steges, koges, bages og grilles.

Kritik 
Der har i vestlige medier været rejst kritik af opdrætsmetoderne af fisken Pangasius.

Kritikken af opdrættets konsekvens er bl.a. blevet undersøgt af den danske Fødevarestyrelse, som har kunnet konstatere, at der i de sidste fem år (2012) ikke er fundet spor af medicin, tungmetaller, dioxin eller PCB (Polyklorerede bifenyler) i pangasius-fisken.

Kilder 

Maller
Zora Neale Hurston

Zora Neale Hurston (født 7. januar 1891, død 28. januar 1960) var en amerikansk forfatter og antropolog.

Hurston blev født i Alabama, men familien flyttede til Florida, da hun var barn.

Hun blev uddannet som antropolog og arbejdede med Franz Boas og Margaret Mead. Hun var også en vigtig figur i Harlem Renaissance og anvendte hendes antropologiske lære til at skrive flere romaner om Floridas fattige sorte borgere. I 1937 besøgte hun Haiti for at studere Voodoo. I de senere år af hendes liv havde hun penge- og helbredsproblemer, og måtte arbejde blandt andet som kammerpige. Hun døde i et fattighus i Florida i 1960 og blev begravet i en umærket grav.

I 1975 skrev Alice Walker artiklen "In Search of Zora Neale Hurston" om denne halvglemte figur. Siden er Hurstons litterær renommé blevet genoprettet.

Udvalgt bibliografi 
 How It Feels to be Colored Me (1928)
 Jonah's Gourd Vine (1934)
 Mules and Men (1935)
 Their Eyes Were Watching God (1937)
 Moses, Man of the Mountain (1939)
 Dust Tracks on a Road (1942)
 Seraph on the Suwanee (1948)

Eksterne henvisninger 

 Hjemmesiden af Zora Neale Hurston Trusten 
 

Romanforfattere fra USA
Antropologer fra USA
Kvindernes æresgalleri i USA
MGP Nordic 2002

MGP Nordic 2002 var det først afholdte Nordiske Melodi Grand Prix. De deltagende lande i konkurrencen var Danmark, Norge, og Sverige. Vinderen var Razz fra Danmark.

Deltagere 

Danmark
 Razz – Kickflipper (vinder)
 Morten Fillipsen – Du er ikke som de andre
 Emma – Du er den, som jeg vil ha'

Norge
 To Små Karer – Paybacktime
 Wicked Instinct – Eg e'kkje aleine
 Black Jackets – Aldri mer

Sverige
 Sofie – Superduperkille
 Fairytale – Tills natt blir dag
 Joel – När blev du och jag vi?

Resultater
1. Razz – 44 point

2. Fairytale – 38 point

3. Wicked Instinct – 36 point

4. Emma – 32 point

5. Morten Filipsen – 32 point

6. Sofie – 26 point

7. To Små Karer – 22 point

8. Joel – 12 point

9. Black Jackets – 10 point

2002
Musik i København
Musik i 2002
Kit Goetz

Kit Goetz (født 8. juni 1949) er en dansk skuespiller og manuskriptforfatter.

Hun er uddannet fra The American Drama School og på Den Danske Filmskoles manuskriptlinie. 

Kit Goetz studerede kultursociologi og filmvidenskab på Københavns Universitet. Efter debut i musicalen Hair i Cirkusbygningen og på tourne i 1971-‘72 fulgte et langvarigt virke som teater- og filmskuespiller og instruktør. Hun var med fra opstarten af teatergruppen Solvognen. Herefter kom årene på Jomfru Ane Teatret, Det lille Teater, Rimfaxe  og  Svalegangen. 

I 1989 tog hun afgang fra Den Danske Filmskoles manuskriptlinje med manuskriptet til afgangsfilmen “Falske Billeder”(Jakob Banke Olesen). Og herefter fulgte årene med DR, B&U, hvor hun bl.a. skrev ide, manus og sangtekster til familieserierne “Far, mor og Blyp”, 1993 (Ulla Raben”) og “Blyppernes første År” 1998 spillet af Hella Joof og Peter Froedin.

Indimellem disse engagementer var Kit Goetz bl.a. caster på Zentropa, for bl.a. Carsten Sønder, Lars von Trier og Jesper W Nielsen.

I 2002 påbegyndte hun samarbejdet med tegnefilmskaberen Jannik Hastrup, hvilket i 2004 resulterede i manus til animationsfilmen “Cirkeline - og verdens mindste Superhelt” - og i 2018 til biograf filmen “Cirkeline, Coco og det vilde Næsehorn” - samt de dertil hørende bøger og CD’er.

Kit Goetz virker desuden som dramalærer, dubber, manuskonsulent og caster og skriver pt på en TV-serie om et kollektiv.

Filmografi 
 Aftenlandet (1977)
 Felix (1982)
 Kys mor, skat! (1990)
 Smukke dreng (1993)
Fem mand og Rosa (1964)
Far laver sovsen (1964)
Tag det som en mand, frue (1974)

Eksterne henvisninger 
 

Skuespillere fra Danmark
Sune Otterstrøm

Sune Falk Otterstrøm (født 9. maj 1972 i Gladsaxe) er en dansk skuespiller.

Filmografi 
 Jydekompagniet 3 (1989)
 Roser og persille (1993)
 Smukke dreng (1993)
 De frigjorte (1993)
 Elsker - elsker ikke (1995)

Tv-serier 
 Ludo (1985)
 TAXA (1997-1999)
 Hotellet (2000-2001)

Eksterne henvisninger 
 

Skuespillere fra Danmark
Personer fra Gladsaxe
Bertel Abildgaard

Bertel Abildgaard (født 22. april 1955) er en dansk skuespiller.

Han startede karrieren som en del af showgruppen 5 x Kaj, senere 2 x Kaj, der storhittede med Kylling i Karry og Alle Børnene. Han var i 1996 leder af Græsted Revyen, og i 1997 og 1998 medvirkende i Nykøbing Falster Revyen, Kerteminde Revyen, Kolding Sommer Revy, Helsingør Revyen.

Bertel Abildgaard startede med at underholde med sin guitar da han var ca. 13-14 år gammel kun afbrudt af lidt manuelt arbejde et par år. Ellers har det været komik og musik der har været hans hovedvirke. Guitaren har derfor altid været omdrejningspunktet i hans liv. Den har ført Bertel det meste af kloden rundt og han har optrådt for stort set alle typer mennesker lige fra soldater til regeringen i Danmark. Bertel har også haft lejlighed til at spille sammen med nogle af de bedste musikere i Danmark, USA, England, Sverige mm. Og på scenen som skuespiller har han optrådt med Monrad & Rislund, Lisbet Dahl, Claus Ryskjær, Annette Heick, Ib Grønbech, Kjukken, Lasse & Mathilde, Arne Lundemann og mange flere.
Derudover står Bertel Abildgaard for 4 på Stribe koncerter der optræder flere forskellige steder i landet. 4 på Stribe er fire danske sangskrivere der synger og fortæller om deres sange med et glimt i øjet! Deltagere har været: Frede Norbrink, Henrik Strube, Helge Engelbrecht, Leif Fabricius, Laura Illeborg, Hans Dal, Lennart Johannessn-Fede Finn-Jørn Rosenville, Michael Klinke og mange andre.

Filmografi 
 Elvis Hansen - en samfundshjælper (1988)
 Kajs fødselsdag (1990)
 Smukke dreng (1993)
 Elsker - elsker ikke (1995)

Eksterne henvisninger 
 Bertels Hjemmeside
 GuitarKAJ blog 
 

Skuespillere fra Danmark
Per Sessingø

Per Sessingø (født 14. maj 1936 i København, død 26. december 2009) var en dansk skuespiller.

Per Sessingø blev uddannet på Det Kongelige Teaters elevskole 1955-1956. Tog derefter ud at sejle nogle år, som beskrevet i bogen "Langt ud over havene". Medstifter og skuespiller i teatergruppen Banden (1969-1973) og siden engageret på bl.a. Fiolteatret, Boldhus Teatret, Hvidovre Teater og Det Danske Teater, Dansk Skolescene og rejsende scener.

Filmografi 
 Min søsters børn vælter byen (1968)
 Barndommens gade (1986)
 Da Lotte blev usynlig (tv-serie, 1987)
 Smukke dreng (1993)

Bibliografi 
 Bregnerødgade retur (digte, 1977)
 Langt ud over havene (digte, erindringer, 1983)

Eksterne henvisninger 
 

Skuespillere fra Danmark
Personer fra København
Marianne Moritzen

Marianne Moritzen (født 16. marts 1959 i København) er en dansk skuespiller.

Filmografi 
 Felix (1982)
 Hip Hip Hurra (1987)
 Lykken er en underlig fisk (1989)
 Sirup (1990)
 Springflod (ass. instruktør, 1990)
 Et rigtigt menneske (2001)

Tv-serier 
 John, Alice, Peter, Susanne og lille Verner (1975)
 Een stor familie (afsnit 9; 1982-1983)
 Da Lotte blev usynlig (1987)

Eksterne henvisninger 
 

Skuespillere fra Danmark
Morten Thunbo

Morten Thunbo (født 9. maj 1966 i Odense) er en dansk skuespiller.

Morten Thunbo er uddannet fra Skuespillerskolen ved Odense Teater i 1996. Siden da har han medvirket i teaterforestillinger i bærende roller på bl.a. Odense Teater, Det Kongelige Teater, Det Danske Teater,Folketeatret, Limfjordsteatret, Bådteatret, Holbæk Teater, Jomfru Ane Teatret m.m.

Har også medvirket i adskillige TV og Film produktioner deriblandt: “Efterretningstjenesten” TV2, “Minkavlerne” TV2, “Sommerdahl” TV2, “Matadorerne” DR1, “historien om Grønland og Danmark” DR1, “Frederik d.9. DR1, “Druk” Zentropa, “Viktor mod verden” Hyæne film, “Den skyldige” Nordisk Film, “Kærlighedens Gerninger” Paloma Productions, m.m.

Han har endvidere i en lang årrække indtalt bøger for bl.a. Gyldendal, Politikens Forlag og Mofibo og lagt stemme til flere tegne- og animationsfilm.

Stiftede i 2014 Tempest Teaterproduktion, et forsøgsteater med hovedvægt på William Shakespeares værker og andre klassikere.

I 2014 modtog han prisen for bedste skuespiller ved CPH PIX i konkurrencen "Movie Battle".

Filmografi

Spillefilm 
 Fakiren fra Bilbao (2004)
 Drabet (2005)
 Camping (2009)
 Lærkevej - til døden jer skiller (2011)
 Kvinden i buret (2013)
 All Cats are grey (2013)
 Familliens ære (2015)
 Trofæjagt (2017, kortfilm)
 Lille Inger (2017, kortfilm)
 Den skyldige (2018)
 Druk (2020)

Tv-serier 
 Langt fra Las Vegas (2002)
 Klovn (2006)
 2900 Happiness (2007)
 Sommer (2008)
 Lærkevej (2009)
 Borgen (2010-11)
 Rytteriet, sæson 2 (2013)
 Dicte, sæson 3 (2016)
 Den som dræber (2019) 
 Bedrag, sæson 3 (2019)
 Frederik IX (2020)
Historien om Grønland og Danmark (2022)
Sommerdahl (2023)
Minkavlerne sæson 4 (2023)
Matadorerne (2023)

Kilder

Eksterne henvisninger 
 

Skuespillere fra Danmark
Samy Andersen

Samy Andersen (født 8. maj 1972) er en dansk skuespiller.

Andersen er uddannet fra Statens Teaterskole i 1999 og debuterede i tv-serien Hotellet året efter.

Filmografi 
 Fukssvansen (2001)
 Drabet (2005)

Tv-serier 
 Hotellet (2000)
 Rejseholdet (2000-2003)

Eksterne links 
 

Skuespillere fra Danmark
Jacob Lohmann

Jacob Ulrik Lohmann (født 4. februar 1974 i Odense) er en dansk skuespiller. Han er søn af skuespilleren Lars Lohmann.

Han blev uddannet fra Skuespillerskolen ved Aarhus Teater i 2002. Efterfølgende var han tilknyttet Aalborg Teater frem til 2004, hvor han bl.a. havde roller i Købmanden i Venedig, King Lear og Jesus Christ Superstar. I 2004 spillede han med i Macbeth på Mungo Park, og han har også medvirket i Ronja Røverdatter på Folketeatret.

Filmografi

Film

Tv-serier

Referencer

Eksterne henvisninger 

 

Skuespillere fra Danmark
Britta Lillesøe

Britta Lillesøe (født 28. november 1944 i København) er en dansk skuespiller.

Lillesøe er autodidakt skuespiller. Hun var samboende med filminstruktøren Nils Vest fra 1974 til blev gift i 2012, de har sammen to sønner.

Hun bor i ”Laden” på Christiania, en træbygning, der tidligere stod i Fredericia, men som forsvaret flyttede til Bådsmandsstrædes Kaserne i begyndelsen af 1900-tallet, dermed har hun og Nils Vest også haft en geografisk central placering i Christiania.

Filmografi 
 Desertøren (1971)
 Prins Piwi (1974)
 Ta' det som en mand, frue (1975)
 Felix (1982)
 Isolde (1989)
 Høfeber (1991)
 Skat - det er din tur (1997)
 I wonder who's kissing you now (1998)
 Slip hestene løs (2000)
 Bænken (2000)

Tv-serier 
 Kald mig Liva (1992)
 Riget II (1997)

Eksterne henvisninger 
 
 http://www.vestfilm.dk/christiania/britta/lillesoe.html

Personer fra København
Skuespillere fra Danmark
Susanne Oldenburg

Susanne Oldenburg (født 26. maj 1952) er en dansk skuespiller.

Filmografi 
 Lad isbjørnene danse (1990)
 Slip hestene løs (2000)
 Italiensk for begyndere (2000)

Eksterne henvisninger 
 

Skuespillere fra Danmark
Michael Mansdotter

Michael Mansdotter (født 9. maj 1963) er en dansk skuespiller og teaterleder. 
Michael Mansdotter er uddannet fra Skuespillerskolen ved Aarhus Teater i 1987.

Var teaterleder på Limfjordsteatret i Nykøbing Mors fra 1998-2001. Fra 2001-2010  var han teaterleder på Jomfru Ane Teatret i Aalborg. Blev ansat som teaterchef på  Odense Teater den 1. juli 2010, en stilling han forlod 1. februar 2013.
1. februar 2014 tiltrådte han som leder af kulturhuset Trekanten i Aalborg øst.

Mansdotter stiller op for Socialdemokratiet ved kommunevalget i Aalborg 2017.

Filmografi 
 Walter og Carlo i Amerika (1989)
 Lad isbjørnene danse (1990)
 Portland (1996)

Noter

Eksterne henvisninger 
 
 
 
 

Skuespillere fra Danmark
Personer i Kraks Blå Bog
Teaterledere fra Danmark
Askepot (flertydig)

Askepot har flere betydninger:

 Askepot – et eventyr
 film
 Askepot (film fra 1914) – amerikansk stumfilm fra 1914 af James Kirkwood Sr.
 Askepot (film fra 1917) – dansk stumfilm fra 1917 instrueret af Lau Lauritzen Sr.
 Askepot (film fra 1947) – sovjetisk film fra 1947 af Nadesjda Kosjeverova og Michail Sjapiro
 Askepot (film fra 1950) – Walt Disneys filmatisering (tegnefilm)
 Askepot 2: Drømmen bliver til virkelighed – Walt Disneys opfølger fra 2002
 Askepot 3: Tiden skrues tilbage – opfølgeren til Askepot 2, og dermed den tredje i rækken

 andet
 Askepot (sang) – Shu-bi-dua-sang fra 1982

Se også 
 Zolusjka, russisk for Askepot
Lene Axelsen

Lene Axelsen (født 10. juli 1946) er en dansk skuespiller og balletdanser.
Axelsen er uddannet fra Hamburgische Staatsoper i 1965 og blev balletdanser samme sted 1965-1968. Hun var balletdanser ved Opernhaus Hannover frem til 1970, og blev uddannet skuespiller fra Niedersächsisches Staatstheater i Hannover i 1973.

Filmografi 
 Piger i trøjen (1975)
 Skytten (1977)
 Øjeblikket (1980)
 Lad isbjørnene danse (1990)

Tv-serier 
 En by i Provinsen (1977-1980)
 Matador (1978-1981)
 2900 Happiness (2007)

Eksterne henvisninger 
 

Skuespillere fra Danmark
Merete Van Kamp

Merete Van Kamp født (17. november 1961 i Kolding) er en dansk fotomodel og skuespiller, der har medvirket i amerikanske tv-serier.

Merete Van Kamp spillede hovedrollen i tv-filmen Princess Daisy fra 1983 og blev efterfølgende engageret til tv-serien Dallas, hvor hun i sæsonen 1985-1986 spillede Grace Van Owen. Merete Van Kamp har medvirket i Tv-serien Hotel, i flere episoder, i film You Can't Hurry Love (1988) og flere andre. Hendes seneste produktion er Murders of Westbrick fra 2011, en amerikansk-dansk produktion.

Kildehenvisninger

Eksterne henvisninger 
 

Skuespillere fra Danmark
Personer fra Kolding
Nimitz-klassen

Nimitz-klassen er betegnelsen for USAs største hangarskibsklasse og efterfølgeren til Kitty Hawk-klassen, som var de sidste oliedrevne hangarskibe i den amerikanske flåde. USS Enterprise (CVN-65) var det første atomdrevne hangarskib, men det har otte reaktorer designet til ubåde. Nimitz har to kraftigere reaktorer skræddersyet til hangarskibe. 
Klassens første skib USS Nimitz (CVN-68) er opkaldt efter flådeadmiral Chester W. Nimitz, øverstkommanderende for de amerikanske flådestyrker i Stillehavet under 2. verdenskrig og blev taget i brug i 1975. Der findes 10 skibe i klassen, og det tiende og sidste USS George H. W. Bush (CVN-77)) blev sat i tjeneste i 2009. Hvert skib har en besætning på 5.680 mand (flere end Søværnets ansatte) inklusiv flypersonel og kan operere med op til 90 fly (flere end Flyvevåbnets kampfly).

De fleste af USA's hangarskibe opererer med jagerfly af typen Boeing F/A-18-A/B/C/D Hornet og den forbedrede F/A-18E/F Super Hornet. Tidligere blev også Grumman F-14 Tomcat brugt til luftforsvar, men blev udskiftet med Super Hornets. USS George Washington var det sidste skib i US Navy som opererede med denne flytype.

Skibene i Nimitz-klasen vil blive afløst af nye hangarskibe i Gerald R. Ford-klassen i løbet af 2020'erne.

Opgaver 
 Hvert skib er på togt i tre måneder ad gangen.
 På grund af kernereaktorerne er skibenes rækkevidde i praksis ubegrænset. Skibene forventes at få udskiftet atombrændsel en enkelt gang i deres levetid.

Fartøjer i Nimitz-klassen

Litteratur 
 

Hangarskibe fra USA
Sunny von Bülow

Martha Sharp Crawford von Bülow, kendt som Sunny von Bülow (født 1. september 1932, død 6. december 2008) var en amerikansk millionær og filantrop. Hun var især kendt for at være offeret i et ægteskabeligt drama, hvor hendes mand, den danskfødte Claus von Bülow, blev dømt for i 1980 at have givet hende en overdosis af insulin, en sag han dog senere blev frikendt i. Han blev frikendt da en undersøgelse fandt frem til at hendes koma ikke skyldes insulin men anden receptpligtig medicin hun havde taget. Uanset baggrunden lå Sunny von Bülow i koma fra 21. december 1980 og til sin død, i alt næsten 28 år.

På grund af parrets status i det amerikanske samfund blev sagen om Claus von Bülows eventuelle skyld i hendes tilstand en stor mediebegivenhed, og der blev i 1990 lavet en film om parret med Glenn Close i rollen som Sunny von Bülow samt Jeremy Irons som Claus von Bülow.

Personer fra USA
Personer døde af hjertestop
Kapitulation

Kapitulation er et middelalderlatinsk ord, som oprindelig blot betyder overenskomst. Senere er betydningen blevet indskrænket til at betyde overenskomst om overgivelse af en fæstning eller en militær enhed. Fra gammel tid har en kapitulation kunnet være "på nåde eller unåde", dvs. betingelsesløs for den tabende parts vedkommende, eller der har kunnet aftales visse betingelser, som f.x. fri afmarch for en fæstnings besætning.

Under 2. Verdenskrig stillede de allierede krav om, at Tyskland skulle kapitulere betingelsesløst, men i vor tid er en betingelsesløs kapitulation i realiteten ikke længere en mulighed, idet der altid vil være betingelser, som skal opfyldes af begge parter, herunder overholdelse af krigens love og sædvaner.

At man ønsker at forhandle med modparten f.x. om kapitulation, signaleres ved at vise det hvide flag – parlamentærflaget.

Se også 
 Krigsfange

Krig
Militære udtryk
Serafimerordenen

Serafimerordenen er den fornemste svenske orden, indstiftet 23. februar 1748 af Frederik 1. af Sverige. Den har kun en grad og uddeles af Sveriges konge. Ordenenskæden består af skiftevis elleve serafhoveder, der har givet ordenen dens navn, og elleve patriarkkors. Ordenstegnet består af et malteserkors med monogrammet IHS, (Jesus Hominum Salvator).

Indtil 1975 kunne både svenske og udenlandske borgere tildeles Serafimerordenen. Efter ordensreformen dette år kan ordenen kun tildeles udenlandske statsledere og deres ligestillede samt medlemmer af det svenske kongehus.

Til Serafimerordenen er knyttet stærke heraldiske traditioner. De, som tildeles ordenen, får deres våbenskjold malet af den kongelige våbenmaler. Når en ridder af Serafimerorden dør, hænges vedkommendes våbenskjold op i Riddarholmskyrkan i Stockholm. På begravelsesdagen ringes der uafbrudt fra samme kirke mellem klokken 12 og 13.

Eksterne henvisninger 

 
Etableret i 1748
Ordener, dekorationer og medaljer fra Sverige
Regent Herremagasiner

Regent Herremagasiner A/S var en dansk kæde af herretøjsbutikker, der eksisterede fra 1930 - 1999.

Kæden blev grundlagt i 1930 af Alfred Thorvald Kristian Mikkelsen, og markedsførte sig på tøj i den billigere ende. Alfred Thorvald Kristian Mikkelsen var direktør frem til 1990. Sønnerne Arne og Aksel Malling Mikkelsen var en del af den daglige ledelse fra 1974. Aksel Malling Mikkelsen udtrådte af ledelsen og ejerkredsen i slutningen af 1980'erne og i 1990 blev Arne Malling Mikkelsen direktør. Kædens moderselskab, Regent Retail A/S, blev i 1994 overtaget af Ivan Bjerg-Larsen, der forsøgte at distancere sig fra det billige image for på den måde at udvide kædens målgruppe. Regent-butikkerne havde i flere år givet millionunderskud. 

I 1999 opgav ejerkredsen at videreføre kæden, og 12 af de 15 butikker blev overtaget af InWear. Nogle af de resterende butikker blev senere overtaget af Dressmann-kæden.

Referencer 

Etableret i 1930
Ophørt i 1999
Tøjbutikskæder i Danmark
Løjtnant Chartrand

Løjtnant Chartrand er en fiktiv person, der optræder i bogen Engle og Dæmoner og dens filmatisering.

Han er ung løjtnant i Schweizergarden og samarbejder med politiinspektør Olivetti og kaptajn Rocher om at finde antistoffet, der er skjult i Vatikanet. 

I filmen bliver han spillet af danske Thure Lindhardt.

Dan Brown
Litterære personer
Podgora

Podgora er en by syd for Split i Kroatien ved Adriaterhavet i området Dalmatien. Byen har ca. 1500 indbyggere. 

Byen er kendt som et populært turistmål, og har med sine fem hoteller ca. fire gange så mange gæster som indbyggere.

Det var her, den jugoslaviske marine blev grundlagt under 2. verdenskrig i 1942.

På bjergsiden bag Podgora ligger det gamle Podgora, der blev ødelagt af et jordskælv i 1962.

Ekstern henvisning 
 Turistinformationswebsite for Podgora 

Byer i Kroatien
Makarska

Makarska er en by syd for Split i Kroatien ved Adriaterhavet i området Dalmatien. Byen har ca. 13.800 indbyggere. 

Byen er kendt som et populært turistmål, og har bl.a. et malakologisk museum i det lokale frankiskanske kloster fra det 16. århundrede.

Fra Makarska er det muligt at besøge øen Hvar.

Ekstern henvisning 
 
 Turistinformationswebsite for Makarska

Byer i Kroatien
Jacob Morild

Jacob C. Jensen Morild (født 16. september 1966) er en dansk skuespiller, instruktør, teksforfatter, studievært og tegnefilmsdubber.

Morild er som skuespiller autodidakt. I 1980'erne var han tekstforfatter og medvirkende i Studenterrevyen i København, og var derefter kabaretskuespiller på kaberetskibet Café Liva fra 1987 til 2006. Fra 1999 var han desuden stedets kunstneriske leder. Siden har han haft flere jobs ved københavnske teatre, både som skuespiller og instruktør.

Gennem en årrække lavede han radiosatire om søndagen i P3 sammen med bl.a. Karin Jagd, og gennem tre år var han chef for programmet Det der om søndagen. Han har også været tekstforfatter for flere sommerrevyer, og blev i 1994, 2004, 2010 og 2012 kåret til årets revyforfatter. En overgang var Morild også vært for underholdningsprogrammer på TvDanmark.

Han er gift med skuespiller Mette Marckmann. Til sammen har de 2 børn. Jacob har også en søn fra et tidligere ægteskab/kæreste.

Filmografi 
 Høfeber (1991)
 Roser og persille (1993)

Tv-serier 
 TAXA (1997-1999)
 Sommer (2008)

Tegnefilmdubber 
 Mulan (1998)
 Mulan 2 (2004)

Eksterne henvisninger 
 

Skuespillere fra Danmark
Sherwood C. Spring

Sherwood Clark "Woody" Spring (født 3. september 1944) er en pensioneret oberst og tidligere NASA astronaut. Han er far til den amerikanske olympiske bronzevinder Justin Spring.

Astronauter fra USA
Mette Marckmann

Mette Marckmann (født 4. april 1967) er en dansk skuespiller.

Marckmann er uddannet fra Statens Teaterskole i 1992. Siden da har hun spillet teater på små og store scener i hele Danmark ( Folketeatret, Nørrebro Teater, Odense Teater, Team Teatret, Holbæk Teater , Cafeteatret, Cafe Liva mm) og medvirket i flere film og tv-serier. Hun har medvirket i Sønderborg Revyen ('94 og '95) , Græsted Revyen('96 og '01) , Mogenstrup Revyen('97), Esbjerg Revyen ( '03, '04 og '08) , Ganløse Revyen ('10), DragsholmRevyen('12) og I 2013 medvirkede hun i Nykøbing F. Revyen 

Hun er en flittig brugt reklamespeaker og tegnefilmsdubber på bl.a. Eventyrtid 

Hun har siden 2013 turneret med Trilles originale band ( Ole Fick, Øyvind Ougaard, Mads Vinding ( som har afløst efter afdøde Hugo Rasmussen)) og har sunget sange skrevet af Trille 

Hun er gift med skuespilleren Jacob Morild. Sammen har de 2 børn.

Filmografi

Film 
 Riget (1994)
 Kun en pige (1995)
 I wonder who's kissing you now (1998)
 Lotto (2006)
 Far til fire - på hjemmebane (2008)
 Idealisten. (2014)

Tv-serier 
 TAXA (1997-1999) 
 Perforama. DR 2 (2002)
 Forbrydelsen (2007)
 Norskov. TV-2 (2015)

Eksterne henvisninger 
 
 

Skuespillere fra Danmark
Linda Laursen

Linda Laursen (født 22. januar 1953) er en dansk skuespiller.
Hun er uddannet fra Privatteatrenes Elevskole i 1979.

Filmografi 
 Olsen-banden overgiver sig aldrig (1979)
 Charly & Steffen (1979)
 Walter og Carlo - Yes det er far (1986)
 Festen (1998)
 Max (2000)

Tv-serier 
 Matador (1978-1981)
 Een stor familie (1982-1983)
 Forsvar (2003-2004)
 Danni (2007)
 Forbrydelsen (2007) 
 Sommer (2008)

Eksterne henvisninger 
 

Skuespillere fra Danmark